от които е изработен, ще издържат всички експлоатационни натоварвания, предизвикващи умора на материала.
 Не е необходимо да се добавя корозионен толеранс за вътрешния съд. За другите повърхности не е необходимо да се добавя корозионен толеранс, ако те са защитени от корозия.
 За заварените съдове, заваръчните шевове трябва да имат характеристики, равностойни на посочените за основния материал за целия диапазон на температури, в които материалът ще се използва.
 4.3.1. Състав
 Химичният състав на всички стомани трябва да се обяви и определи най-малко по отношение на съдържанието на въглерод, манган, силиций, никел, хром и молибден, както и на други целенасочено добавени легиращи елементи.
 4.3.2. Изпитване на опън.
 Характеристиките на опън на заваръчните шевове във вътрешния съд трябва да се изпитат в съответствие с EN 895:1995 и EN 6892-1:2009.
 4.3.3. Изпитване на удар
 Характеристиките на удар на заваръчните шевове във вътрешния съд трябва да се изпитат в съответствие сEN 1251-2:2000 and EN 10045-1:1990.
 4.3.4. Изпитване на огъване
 Характеристиките на огъване на заваръчните шевове във вътрешния съд трябва да се изпитат в съответствие с EN 910:1996.
 4.3.5. Проверка на заваръчните шевове
 Рентгенодефектоскопията на заваръчните шевове във вътрешния съд трябва да се извърши в съответствие с EN 1251-2:2000 и EN 1435:1997.
 4.4. Изпитвателно налягане
 При производството трябва да се използва следната минимална стойност на изпитвателното налягане във вътрешния съд:
 Ptest = 1,3 (WP + 0,1) [MPa]
 Където:
 WP е дадено в MPa.
 4.5. Анализ на напреженията
 Анализ на напреженията трябва да се извършва, за да се обосноват минималните конструктивни дебелини на стените. Трябва да се извърши анализ на напреженията, за да се обоснове конструкцията на компонентите на вътрешната опора, когато те са подложени на ускоренията, описани в точка 18.4.4 от настоящото правило. Напрежението не трябва да надвишава минималната гранична якост на опън на материала, изчислен с помощта на модела на линейно напрежение. Допустимото напрежение в компонентите на вътрешната опора може и да не се изчислява, ако може да се докаже, резервоарът за гориво понася напреженията, посочени в точка 18.4.4 без повреди на структурата на вътрешния съд или на опорите му.
 4.6. Контрол и изпитване
 Производственият контрол трябва да описва програмите и процедурите за:
 а)
 контрол, изпитвания и критерии за приемане в производството; и
 б)
 периодични проверки по време на експлоатация, изпитвания и критерии за приемане. Интервалът между отделните визуални проверки на външните повърхности на резервоарите се определя в съответствие с точка 2.1.3 от настоящото приложение. Допълнение Б към настоящото приложение дава указания за съдържанието на инструкциите на производителя относно манипулирането с резервоарите и тяхното използване и проверка.
 4.7. Противопожарна защита
 Всички резервоари трябва да са защитени срещу пожар посредством устройства за понижаване на налягането. Резервоарът, материалите, от които е направен, устройствата за понижаване на налягането и всеки добавен изолационен или защитен материал трябва да са конструирани така, че съвместно да осигуряват подходящо равнище на защита в условията на пожар при изпитването, определено в точка А.1 (приложение 3Б, допълнение А).
 Устройствата за понижаване на налягането се изпитват в съответствие с точка A.1 (приложение 3Б, допълнение А).
 4.8. (Запазено)
 4.9. Опори на резервоара
 Производителят трябва да определи